सुकमा

सुकमा (Sukma) भारत के छत्तीसगढ़ राज्य के सुकमा ज़िले में स्थित एक नगर है। यह ज़िले का मुख्यालय भी है।

इतिहास 
1 जनवरी 2012 को दंतेवाड़ा जिला से अलग होकर सुकमा जिले का गठन हुआ। सुकमा जिले में 3 तहसील/विकासखण्ड हैं। यह ज़िला नक्सलवाद की समस्या से जूझ रहा है।

भूगोल 
सुकमा छत्तीसगढ़ की ओड़िसा से लगी सीमा के समीप है। सीमा के पार ओड़िशा का मल्कानगिरि ज़िला है। सुकमा नगर शाबरी नदी के किनारे बसा हुआ है, जो गोदावरी नदी की एक उपनदी है।

आवागमन 
राष्ट्रीय राजमार्ग 30 सुकमा से गुज़रता है और उसे कई स्थानों से जोड़ता है।

इन्हें भी देखें 
 सुकमा ज़िला

सन्दर्भ 

सुकमा ज़िला
छत्तीसगढ़ के नगर
सुकमा ज़िले के नगर